**DAŽNIAUSIAI UŽDUODAMI KLAUSIMAI DĖL VIEŠOJO KONKURSO ĮSIGYTI LEIDIMĄ NERINGOS SAVIVALDYBĖS TARYBOS NUSTATYTOSE VIEŠOSIOSE VIETOSE VYKDYMO**

**1. Kuo vadovaujantis vykdomas viešasis konkursas (toliau – Konkursas) įsigyti Leidimą Neringos savivaldybės tarybos nustatytose viešosiose vietose?**

Konkursas vykdomas vadovaujantis Neringos savivaldybė tarybos 2022-01-13 sprendimu Nr. T1-2 „Dėl vietinės rinkliavos už leidimo prekiauti ar teikti paslaugas Neringos savivaldybės tarybos nustatytose viešosiose vietose išdavimą nuostatų patvirtinimo“ toliau – Nuostatai), kurio **III skyriuje nustatyta Konkurso organizavimo tvarka.**

Nuostatai pateikiami Neringos savivaldybės interneto svetainės skiltyje:

 **„VERSLUI – LEIDIMAI IR LICENCIJOS – PREKYBA IR PASLAUGOS VIEŠOSIOSE VIETOSE“.**

**2. Kokius dokumentus būtina pateikti norint dalyvauti Konkurse įsigyti Leidimą Neringos savivaldybės tarybos nustatytose viešosiose vietose?**

Dalyviai, arba jų įgalioti atstovai (pateikiamas arba įmonės įgaliojimas asmeniui atstovauti įmonę, arba notariškai patvirtintas įgaliojimas atstovauti kitą asmenį, jei atstovaujamas kitas asmuo) skelbime nurodytu laiku komisijos nariui tiesiogiai pateikia skelbime nurodytu adresu užklijuotą voką, ant kurio turi būti užrašytas Konkurso pavadinimas „Viešųjų vietų konkursui Nr. ... “. Paštu ir kitais būdais vokai nepriimami.

Voke, ant kurio užrašytas viešojo konkurso pavadinimas, turi būti įdėtas kitas, užklijuotas vokas, ant kurio užrašytas konkrečios viešosios vietos pavadinimas bei numeris pagal Sąrašą. Vidiniame voke turi būti pateikti šie dokumentai:

1. paraiška;

2. fizinio asmens tapatybės dokumento (asmens tapatybės kortelės arba paso) kopija, juridinio asmens – steigimo dokumentų ar kitų steigimo faktą patvirtinančių dokumentų kopijos. Dokumentų kopijos turi būti patvirtintos antspaudu (jeigu jis privalo turėti antspaudą) ir įgalioto atstovo parašu;

3. finansų įstaigos išduotas dokumentas, patvirtinantis, kad sumokėtas viešojo konkurso dalyvio mokestis, kurio dydis atitinka Tarybos nustatytą pradinį vietinės rinkliavos dydį, mokėjimo dokumente turi būti nurodytas dalyvio vardas, pavardė ar juridinio asmens pavadinimas bei konkrečios viešosios vietos numeris pagal Sąrašą.

Paraiškos komisijai turi būti pateiktos iki skelbime nurodyto termino pabaigos (minučių tikslumu).

**3. Ar gali Leidimo turėtojas perleisti Leidimą kitam asmeniui?**

Vadovaujantis Prekybos ir paslaugų teikimo Neringos savivaldybės viešosiose vietose taisyklėmis (toliau – Taisyklės), patvirtintomis Neringos savivaldybės tarybos 2022 -01-13 sprendimu Nr. T1-3, Leidimo turėtojas privalo laikytis leidime nurodytų sąlygų, neleisti naudotis leidimu kitiems fiziniams ar juridiniams asmenims.

Su taisyklėmis galima susipažinti Neringos savivaldybės interneto svetainės skiltyje„VERSLUI – LEIDIMAI IR LICENCIJOS – PREKYBA IR PASLAUGOS VIEŠOSIOSE VIETOSE“.

**4. Ar galima užsiregistruoti daugiau nei kartą į vieną vietą?**

Vadovaujantis Nuostatais, asmuo, dalyvauti Konkurse konkrečiai viešajai vietai, gali pateikti tik vieną prašymą.

**5.** **Jei asmuo, laimėjęs Konkursą, nesumoka Konkurse nustatytos vietinės rinkliavos ir nesikreipia dėl leidimo išdavimo, ar teisė įsigyti Leidimą pereina antrą vietą laimėjusiam asmeniui?**

Jei asmuo laimėjęs Konkursą, nesumoka Konkurse nustatytos vietinės rinkliavos per 10 kalendorinių dienų po pasibaigusio Konkurso ir nesikreipia dėl leidimo išdavimo, jam pradinis vietinės rinkliavos mokestis negrąžinamas, jis praranda teisę 1 metus dalyvauti naujame Konkurse, o tai viešajai vietai skelbiamas naujas Konkursas.

**6. Ar dokumentus Konkursui gali pateikti sutuoktinis ar kitas šeimos narys?**

Gali, jei yra pateikiamas notariškai patvirtintas įgaliojimas atstovauti asmenį dalyvaujantį Konkurse.